Quines entitats apareixen en aquest text?
Pepa Plana (Valls, 2 de maig de 1965) és una actriu i pallassa catalana. Ha estat directora del Festival Internacional de Pallasses d'Andorra i un referent internacional com a clown femenina. Sense excloure l'espectador infantil, s'adreça també a l'espectador adult. És fundadora del grup Pretèrit Perfecte. Pepa Plana estudià a l'Escola d'Art Dramàtic Josep Ixart (Tarragona) i es llicencià en Art Dramàtic a l'Institut del Teatre de Barcelona l'any 1989, una formació que complementà amb mestres com Ariane Mnouchkine, Avner Eisenberg i John Wright. El 1998 va crear el seu primer espectacle en solitari, De Pe a Pa, dirigida per Joan Busquets, que va estrenar a la Fira de Tàrrega, i després va portar la Sala Muntaner de Barcelona durant vuit mesos. Aquell mateix any aconsegueix el Premi Aplaudiment FAD (1999). Amb Giulietta (2000), va guanyar la menció d'honor al IX Festival de Pallassos de Cornellà de Llobregat, on ja mostrava el seu estil amable, tan personal, i les seves posades en escena acurades i elegants. El 2004 estrenà dos espectacles: Hatzàrdia i L'atzar. El segon és una versió reduïda del primer, pensada per a espais més petits. El 2010 estrenà Penèlope al Festival Pallassòdrom de Vila-seca (Tarragona), una obra dirigida per la prestigiosa pallassa Nola Rae. Després d’Èxode (2011), en què ha compartit escena amb Joan Montanyès ‘Monti’ i Joan Valentí ‘Nan’, per explicar la duresa de les grans migracions per motius polítics i econòmics, marxà a Mont-real i col·laborà durant una temporada amb el Cirque du Soleil. Durant el 2012 actuà en el seu espectacle Amaluna. En tornar, presentà Despistats (2014), un espectacle de pallassos de carrer amb Toti Toronell. Al 2016 estrenà al Festival Grec Paradís pintat. I el 2017 presentà Suite, un nou espectacle de carrer que girà pels principals festivals d’estiu. L'any 2022 va presentar Si tu te'n vas, junt amb les pallasses Nöel Olivé i Lola González. Ha participat en diverses expedicions de Pallassos Sense Fronteres a Jordània, Angola, Guatemala o Guinea Equatorial, entre d'altres. Més enllà de la qualitat dels seus espectacles, i de l'acurada producció que els caracteritza, Pepa Plana representa un pas important en el món dels pallassos: la incorporació valenta i decidida d'un humor femení i la seva capacitat per capgirar la percepció habitual de les coses, pròpia dels estereotips de gènere. Així, sovint els seus espectacles exploren recursos dramàtics i caracterològics al servei d'una reinterpretació dels personatges femenins clàssics, ja siguin Giulietta o Penèlope.
Pepa Plana : actor_o_director, Valls : Entitat_Geopolítica, Andorra : Entitat_Geopolítica, Tarragona : Entitat_Geopolítica, Ariane Mnouchkine : actor_o_director, Avner Eisenberg : actor_o_director, John Wright : actor_o_director, De Pe a Pa : cultura, Joan Busquets : actor_o_director, Fira de Tàrrega : esdeveniment, Barcelona : Entitat_Geopolítica, Giulietta : cultura, Cornellà de Llobregat : Entitat_Geopolítica, Hatzàrdia : cultura, Penèlope : cultura, Festival Pallassòdrom : esdeveniment, Vila-seca : Entitat_Geopolítica, Nola Rae : actor_o_director, Mont-real : Entitat_Geopolítica, Cirque du Soleil : empresa_privada, Amaluna : cultura, Despistats : cultura, Toti Toronell : actor_o_director, Suite : cultura, Si tu te'n vas : cultura, Nöel Olivé : actor_o_director, Lola González : actor_o_director, Pallassos Sense Fronteres : organització, Jordània : Entitat_Geopolítica, Angola : Entitat_Geopolítica, Guatemala : Entitat_Geopolítica, Guinea Equatorial : Entitat_Geopolítica, Festival Internacional de Pallasses : esdeveniment, Pretèrit Perfecte : organització, Escola d'Art Dramàtic Josep Ixart : educació, Institut del Teatre : educació, Sala Muntaner : edifici, Festival de Pallassos : esdeveniment, L'atzar : cultura, Èxode : cultura, Joan Montanyès ‘Monti’ : actor_o_director, Joan Valentí ‘Nan’ : actor_o_director, Festival Grec : esdeveniment, Paradís pintat : cultura